Latvian jääkiekkomaajoukkue

Latvian jääkiekkomaajoukkue edustaa Latviaa kansainvälisissä jääkiekkoturnauksissa. Latvia liittyi Kansainvälisen jääkiekkoliiton IIHF:n jäseneksi vuonna 1931. Joukkueen sijoitus Kansainvälisen jääkiekkoliiton IIHF:n vuoden 2023 jääkiekon maailmanrankinglistalla oli 10:s. Joukkueen päävalmentaja on vuodesta 2021 lähtien ollut Harijs Vītoliņš. Latvian maajoukkuetta hallinnoi Latvian jääkiekkoliitto. Vuonna 2021 Latviassa oli 19 jäähallia ja yli 5 200 rekisteröitynyttä miesjääkiekkoilijaa. Vuoteen 2023 hallien määrä oli kasvanut 23:een ja pelaajamäärä oli pudonnut muutamalla kymmenellä. Jääkiekkoilu on Latviassa merkittävä urheilulaji. Latvia on pelannut maailmanmestaruuskilpailujen ylimmällä sarjatasolla yhtäjaksoisesti vuodesta 1997 lähtien. Sen paras saavutus kansainvälisissä turnauksissa on pronssi vuoden 2023 maailmanmestaruuskilpailuissa. Saavutus oli kansallisesti hyvin merkittävä. == Historia == Latvian maajoukkue pelasi jääkiekon maailmanmestaruuskisoissa 1930-luvulla, kunnes Neuvostoliitto miehitti Latvian. Neuvostoliiton maajoukkueessa pelasi useita latvialaisia pelaajia, muun muassa Helmuts Balderis ja Artūrs Irbe. Latvian itsenäistyttyä uudelleen se palasi Kansainvälisen jääkiekkoliiton jäseneksi omalla maajoukkueellaan. Korkeimman tason maailmanmestaruuskisoihin Latvia nousi vuonna 1997 ja sijoittui heti seitsemänneksi. Sen jälkeen Latvia on pystynyt vakiinnuttamaan paikkansa korkeimmalla tasolla; vuoden 2001 kisoissa Latvia tosin joutui karsintasarjaan, mutta säilytti maailmanmestaruuskisapaikkansa maalieron turvin pelattuaan tasapelin Valko-Venäjän kanssa. Vuosien 2004, 2009 ja 2018 kisoissa Latvia on päässyt pudotuspeleihin. Joukkue kuuluukin kisojen jokavuotisiin potentiaalisiin yllättäjiin. Tästä ovat todisteena muun muassa vuoden 2005 kisojen maaliton tasapeli Suomen kanssa, voitto Ruotsista luvuin 2–1 vuonna 2009 ja voitto Suomesta luvuin 3–2 vuoden 2014 kisoissa. Vuoden 2021 kotikisojensa alkusarjassa Latvia kukisti ensi kertaa Kanadan, lukemin 0–2. Vuoden 2023 maailmanmestaruuskilpailuissa Latvia eteni ensimmäistä kertaa välierään voitettuaan Ruotsin puolivälieräottelussa maalein 3–1. Välierässä Kanada voitti Latvian maalein 4–2.https://www.jatkoaika.com/MAAJOUKKUE/Otteluraportti/Kanada-Latvia/Latvian- haaveet-murskautuivat-kolmannessa-er%C3%A4ss%C3%A4-%E2%80%93-Kanadan-hurjalle- finaaliputkelle-jatkoa/249978 Latvia saavutti samoissa kisoissa lopulta historiansa ensimmäisen arvokisamitalin, kun se voitti pronssiottelussa Yhdysvallat jatkoajan jälkeen lukemin 4–3. Latvialaiskannattajat kannustivat todella innokkaasti joukkuettaan Tampereella pronssiottelussa. Heitä saapui tuhatmäärin seuraamaan mitaliotteluita. Turnauksessa joukkueen apuvalmentajana toimi suomalainen Petteri Nummelin. Historiallista pronssimitalia juhlittiin Latviassa seuraavana maanantaina. Latvian parlamentti julisti maanantain kansalliseksi vapaapäiväksi. Parlamentti halusi vapaapäivän avulla tarjota myös maaseudulla asuville ihmisille mahdollisuuden osallistua joukkueen mitalijuhliin maan pääkaupungissa Riiassa. Paikalla olikin arviolta yli 30 000 ihmisiä. kun joukkue saapui juhlimaan mitalia. Vuoden 2024 maailmanmestaruuskilpailuissa joukkueen apuvalmentajina toimivat Ville Peltonen ja Petteri Nummelin. == Tunnettuja pelaajia == === IIHF Hall of Fame === * Helmuts Balderis (valittu vuonna 1998) * Artūrs Irbe (valittu vuonna 2010) === NHL-pelaajia === * Kaspars Astašenko * Rūdolfs Balcers * Helmuts Balderis * Oskars Bārtulis * Teodors Bļugers * Kaspars Daugaviņš * Zemgus Girgensons * Kristers Gudļevskis * Viktors Ignatjevs * Artūrs Irbe * Raitis Ivanāns * Mārtiņš Karsums * Ronalds Ķēniņš * Aleksandrs Kerčs * Matīss Kivlenieks * Artūrs Kulda * Elvis Merzļikins * Sandis Ozoliņš * Grigorijs Panteļejevs * Kristiāns Rubīns * Kārlis Skrastiņš * Pēteris Skudra * Jānis Sprukts * Herberts Vasiļjevs * Harijs Vītoliņš * Sergejs Žoltoks * Artūrs Šilovs == Sijoitukset == === Maailmanmestaruuskilpailuissa === * 1933 - 10. * 1934 - ei osallistunut * 1935 - 13. * 1937 - ei osallistunut * 1938 - 10. * 1939 - 10. * 1993 - C-sarja; 1. * 1994 - B-sarja; 2. * 1995 - B-sarja; 2. * 1996 - B-sarja; 1. * 1997 - 7. * 1998 - 9. * 1999 - 11. * 2000 - 8. * 2001 - 13. * 2002 - 11. * 2003 - 9. * 2004 - 7. * 2005 - 9. * 2006 - 10. * 2007 - 13. * 2008 - 11. * 2009 - 7. * 2010 - 11. * 2011 - 13. * 2012 - 10. * 2013 - 11. * 2014 - 11. * 2015 - 13. * 2016 - 13. * 2017 - 10. * 2018 - 8. * 2019 - 10. * 2021 - 11. * 2022 - 10.https://www.iihf.com/en/events/2022/wm/standings/final * 2023 - pronssia === Olympialaisissa === * 1994 – karsiutui * 1998 – 20. karsiutui * 2002 – 9. * 2006 – 12. * 2010 – 12. * 2014 – 8. * 2018 – 14. karsiutui * 2022 – 11. === IIHF:n ranking === * 2003 – 10. * 2004 – 10. * 2005 – 9. * 2006 – 9. * 2007 – 10. * 2008 – 11. * 2009 – 10. * 2010, helmikuu – 10. * 2010, toukokuu – 12. * 2011 – 12. * 2012 – 11. * 2013 – 11. * 2014, helmikuu – 10. * 2014, toukokuu – 9. * 2015 – 10. * 2016 – 12. * 2017 – 12. * 2018, helmikuu – 13. * 2018, toukokuu – 11. * 2019 – 10. *2020 – 10. * 2021 – 10. * 2022, helmikuu – 11. * 2022, toukokuu – 11. * 2023 – 10. == Kokoonpanoja == *Olympiakisat 2002 *Olympiakisat 2006 *Maailmanmestaruuskisat 2008 *Maailmanmestaruuskisat 2009 *Maailmanmestaruuskisat 2010 *Maailmanmestaruuskisat 2012 *Maailmanmestaruuskisat 2013 *Maailmanmestaruuskisat 2014 *Maailmanmestaruuskisat 2017 == Lähteet == == Aiheesta muualla == * Latvian jääkiekkoliiton sivusto * Latvia nationalteamsoficehockeyssä * Latvia IIHF:n sivuilla Luokka:Jääkiekkomaajoukkueet Luokka:Latvian jääkiekko